ครม.เคาะแจกเงิน"เราชนะ-ม33เรารักกัน" 2 พันบาท
ครม. บิ๊กตู่ เคาะแจกเงิน"เราชนะ-ม33เรารักกัน" คนละ 2 พันบาท
11 พ.ค. 2564

พล.อ.ประยุทธ์ จันทร์โอชา นายกรัฐมนตรี และ รมว.กลาโหม เปิดเผยว่า ที่ประชุม คณะรัฐมนตรี (ครม.) เห็นชอบมาตรการเยียวยาผู้ที่ได้รับผลกระทบจากโควิด-19 รอบใหม่ จำนวน 2 มาตรการ ได้แก่ มาตรการเราชนะ ให้วงเงินประชาชนประชาชน 33 ล้านคน อีกสัปดาห์ละ 1,000 บาท เป็นเวลา 2 สัปดาห์ หรือ 2,000 บาท
นอกจากนี้ ครม. ยังเห็นชอบมาตรการ ม33 เรารักกัน ให้วงเงินประชาชนประชาชน 9 ล้านคน อีกสัปดาห์ละ 1,000 บาท เป็นเวลา 2 สัปดาห์ หรือ 2,000 บาท รวมแล้วช่วยเหลือประชาชนที่ได้รับผลกระทบมากกว่า 40 ล้านคน
ทั้งนี้ มาตรการเราชนะ จะโอนเงินให้ผู้ได้สิทธิ์ สำหรับกลุ่มที่ใช้บัตรสวัสดิการแห่งรัฐ และ บัตรประชาชน รอบแรก 1,000 บาท ในวันที่ 21 พ.ค.2564 และอีก 1,000 บาท ในวันที่ 28 พ.ค.2564 ส่วนกลุ่มที่ใช้สิทธิ์ผ่านแอพลิเคชันเป๋าตัง จะได้รับเงินรอบแรกวันที่ 20 พ.ค.2564 และงวด 27 พ.ค.2564
ส่วนมาตรการ ม33 เรารักกัน จะโอนเงินงวดแรกในวันที่ 24 พ.ค.2564 และ งวด 31 พ.ค.2564 โดยมาตรการครอบคลุม ในส่วนเราชนะ 33.5 ล้านคน และมาตรการ ม33 เรารักกัน 9.27 ล้านคน โดยที่ไม่ต้องลงทะเบียนใหม่ ระบบจะโอนเงินเข้าอัตโนมัติ โดยใช้จ่ายได้ถึง 30 มิ.ย.2564